Vyobrazenie Belzebuba podľa Collina de Plancy v knihe *Dictionnaire Infernal* (Paríž, 1863).
**Belzebub** (lat. *Beelzebub*) je:

* s veľkým B (teda ako vlastné meno):
	+ pôvodne boh filištínskeho mesta Ekrón - podrobnosti pozri nižšie (v slovenských prekladoch Starého zákona sa uvádza okrem tvaru Belzebub aj v tvaroch: **Baal-Zebúb**, **Baalzebúb**, **Bál-zebúb**, **Baal-Zebub** či **Baalzebub**; inak uvádzaný aj napr. v tvare **Baal-zebúb**, **El-zebúb**, **Baal-Zebul** či **Baal Zvuv**);
	+ neskôr významný démon v kresťanstve, judaizme a v čarodejníctve, niekedy nepresne stotožňovaný so Satanom - podrobnosti pozri nižšie (v slovenských prekladoch Nového zákona sa uvádza okrem tvaru Belzebub aj v tvaroch: **Belzebul**, **Beelzebul** alebo **Belzebúb**; inak uvádzaný aj napr. v tvare **Belzebúl**);
* s malým b:
	+ čert, diabol
	+ zlomyseľný človek
	+ nevľúdny, zamračený človek

Belzebub ako vlastné meno
-------------------------

### Biblia

V Starom zákone je Belzebub boh filištínskeho mesta Ekrón (Akaron). Takto sa explicitne uvádza v jedinom výskyte v Starom zákone, ktorým je Druhá kniha kráľov 1, 2-6 a 16. 

V Novom zákone je to démon (zlý duch), ktorý je kniežaťom (vládcom) ostatných démonov. Na niektorých miestach Nového zákona je zároveň (nepresne) stotožnený so Satanom. Možno súvisí s vyššie uvedeným bohom zo Starého zákona. Výskyty v Novom zákone: Matúš 10,25 a 12,22-30, Marek 3,22-27, Lukáš 11,14-23.

### Šalamúnov testament

V apokryfnom Šalamúnovom testamente Belzebub explicitne vysvetľuje Šalamúnovi, že je "vládca všetkých démonov" (pretože je jediným padlým anjelom, ktorý ešte zostal), jeho domovom je planéta Venuša a jeho hlavná činnosť spočíva v tom, že ničí tyranov, spôsobuje, že ľudia uctievajú démonov, vzbudzuje sexuálnu túžbu u svätcov a časti duchovenstva, a spôsobuje vojny, vraždy a žiarlivosť.

### Nikodémove evanjelium

V apokryfnom Nikodémovom evanjeliu sa Belzebub (v niektorých prekladoch uvádzaný ako Hádes) uvádza ako démon, ktorému Ježiš Kristus navždy zveril vládu nad peklom (resp. podsvetím), a to ako odmenu za to, že si Ježiš z pekla - kde sa ho po ukrižovaní neúspešne snažil uväzniť Satan - odviedol biblického Adama a mnoho svätcov, a za to že Belzebub predtým Satana odhováral od snahy uväzniť Ježiša.

### Démonológia

V (najmä kresťanskej) démonológii je Belzebub jeden z mnohých démonov, spravidla vysoko postavený v hierarchii démonov (detaily sa značne líšia v závislosti od autora); nie je zhodný so Satanom ani Luciferom. Často sa chápe ako pravá ruka Satana v tom zmysle, že velí jeho pekelným vojskám. Okrem toho sa často považuje za démona, ktorý má najviac do činenia s posadnutím ľudí - v novoveku údajne posadol veľa významných osobností. Najmä v stredoveku tohto démona uctievali bosorky namiesto Ježiša a rituálne s ním kopulovali; bol tiež považovaný za vládcu sabatov bosoriek. Niekedy sa okrem toho chápal aj ako "vládca" hriechu obžerstvo či iných hriechov.

Zdroje kapitoly Belzebub ako vlastné meno:

Etymológia
----------

Etymológia mena Belzebub je sporná. Opiera sa primárne o výskyty v rôznych zápisoch Biblie. Význam hebrejského zápisu mena (Ba‘al Zebúb [iný prepis prvého slova: Baal; iné prepisy druhého slova: Zəbúb, Zəvúv, Zvúv, Zvuv]) nie je istý. Pri gréckom zápise mena nie je isté ani to, ktorá z viacerých známych verzií gréckeho zápisu mena (Beelzeboub [iný prepis:Beelzebúb], Beelzeboul [iný prepis:Beelzebúl], Baal myian a podobne) je prvotná a ktoré sú len jej skomoleniny (predovšetkým tu ide o to, či je v pôvodnom tvare na konci slova -b alebo -l). Okrem toho nie je úplne isté ani to, či v Starom a Novom zákone ide o tú istú bytosť. Pravdepodobné je, že časť "bel" je pôvodné kanaanske/hebrejské slovo "baal", ktoré tu (a aj inde) znamená pán (resp. boh nejakého mesta), ale môže sa myslieť aj špecifickejšie Baal ako hlavný kanaansky boh. Celé meno Belzebub (Belzebul, Baal-zebúb atď.) mohlo potom pôvodne podľa rôznych výkladov znamenať:

* "pán (nebeského) obydlia", "pán vysokého domu" (týka sa primárne tvaru zakončeného na -l),
* "pán vznešenosti", "vznešený pán" (týka sa primárne tvaru zakončeného na -l),
* "pán múch" (týka sa primárne tvaru zakončeného na -b; pánom múch sa asi myslí buď boh ich odháňania, teda boh liečenia, alebo mohlo ísť o vedomú posmešnú skomoleninu pôvodného mena pán nebeského obydlia či iného),
* "pán (kopy) hnoja", "pán špiny" (takto napr. v rabínskych textoch),
* "knieža Baal", "pán/knieža podsvetia".

  

**Vyvolanie Bebzebuba**

THE INVOCATION OF BEELZEBUTH

"I command and I adjure thee, Prince Beelzebuth, as the representative of the

mighty living God, and by the power of Emmanuel, His only Son, Who is thy master

and mine, and by the virtue of His precious blood which He shed to redeem

mankind from thy chains, I command thee to quit thine abode, wheresoever it may

be, swearing that I will give you one quarter of an hour alone, if thou dost not

straightaway come here and comply with my wishes, or, if thy personal presence be

impossible despatch me thy Messenger Astarot in a human form, without either the

noise or evil smell associated with thy kind, failing which I will smite thee and thy

whole race with the terrible vengeance of EL - into the depth of the bottomless

abysses, and that by the power of those great words in the Clavicle By ADONAY,

ELOIM, ARIEL, JEHOVAH, AGLA, MATHON, ALMOUZIN, ARIOS,

PITHONA, MAGOTS, SYLPHAE, TABOTS, SALAMANDRAE, GNOMUS,

TERRAE, CELIS, GODENS, AQUA. Amen."

Beelzebuth should be invoked for the gratification of sexual desires and needs.

Zdroje
------

1. 1 2   *Biblia.sk* [online]. biblia.sk, [cit. 2021-03-14]. Dostupné online.
2. ↑  LERCH, Harold. *Biblia Skrátená (Kľúčové písma s komentárom (B-Slo))*. [s.l.] : Word to the World Ministries, 2020. 386 s.
3. 1 2 3 4  Belzebub. In: Encyclopaedia Beliana 2, S. 20
4. 1 2   *Proglas*. [s.l.] : Atlantis, 1993. 426 s. S. 44.
5. ↑  Belzebul. In: Slovník súčasného slovenského jazyka
6. ↑
7. ↑  Belzebub. In: ŠALING, S. Veľký slovník cudzích slov, 2000, S. 159
8. ↑  belzebub. In: Slovník cudzích slov (akademický)
9. ↑   *Sväté písmo Starého i Nového zákona : [preklad a poznámky podľa vydaní Spolku svätého Vojtecha v Trnave: Starý zákon z roku 1955 - Nový zákon z roku 1986]*. 1. vyd. Trnava : Spolok svätého Vojtecha, 2007. 1612 s. ISBN 978-80-7162-683-1.
10. 1 2  Fenlon, John Francis. "Beelzebub." The Catholic Encyclopedia. Vol. 2. New York: Robert Appleton Company, 1907. 14 Mar. 2021
11. ↑  Beelzebub. In: GUILEY, Rosemary. *The Encyclopedia of Demons and Demonology*. [s.l.] : Infobase Publishing, 2009. 321 s. Dostupné online. ISBN 978-1-4381-3191-7. S. 24-26.
12. ↑  beelzebub. In: PROWER, Tomás. *Morbid Magic (Death Spirituality and Culture from Around the World)*. [s.l.] : Llewellyn Worldwide, 2019. 360 s. ISBN 978-0-7387-6062-9.
13. 1 2  Beelzebub. In: Brockhaus - die Enzyklopädie, digital. [2 CD-ROM] Mannheim : Bibliographisches Institut & F. A. Brockhaus, 2003. ISBN 978-3-7653-9377-8.
14. 1 2  heslá Baal-Zebub a Beelzebub. In: Jewish Encyclopedia ,
15. ↑   *The Lost Books of the Bible: The Gospel of Nicodemus, Formerly Called the Acts of Pontius Pilate* [online]. sacred-texts.com, [cit. 2021-03-14]. Dostupné online.
16. ↑
17. 1 2  FILIT – zdroj, z ktorého pôvodne čerpal tento článok.
18. ↑   *Sväté písmo Starého i Nového zákona : [preklad a poznámky podľa vydaní Spolku svätého Vojtecha v Trnave: Starý zákon z roku 1955 - Nový zákon z roku 1986]*. 1. vyd. Trnava : Spolok svätého Vojtecha, 2007. 1612 s. ISBN 978-80-7162-683-1. S. 418.
19. ↑  „Beelzebub", in: Wolfgang Pfeifer et al. Etymologisches Wörterbuch des Deutschen (1993), digitalisierte und von Wolfgang Pfeifer überarbeitete Version im Digitalen Wörterbuch der deutschen Sprache , 11.03.2021.
20. ↑  Beelzebub. In: KLUGE, Friedrich. *Etymologisches Wörterbuch der deutschen Sprache*. [s.l.] : Walter de Gruyter GmbH & Co KG, 2012. 1091 s. ISBN 978-3-11022365-1. S. 100.
21. ↑  KOSCIELNIAK,K. Implikacije ugaryckiej etymologii "Belzebuba" v Nowym Testamencie. In: Polonia Sacra R III (XXI) 5/49 (1999)
22. ↑  Jan-A. Bühner. *Jesus und die himmlische Welt (Das Motiv der kultischen Mittlung zwischen Himmel und Erde im frühen Judentum und in der von Jesus ausgehenden Christologie)*. [s.l.] : Narr Francke Attempto Verlag, 2020. 490 s. Dostupné online. ISBN 978-3-7720-5725-0. S. 251-254.
23. ↑   *Beelzebub* [online]. mittelalter-lexikon.de, [cit. 2021-03-14]. Dostupné online.
24. ↑  Eerdmans dictionary of the Bible, 2000, S. 136-137
25. ↑  Beelzebub. In: The Oxford English Dictionary Second Edition on CD-ROM Version 4.0. ISBN 978-0-19-956383-8